smcproject/ml-wiki-sentences huggingface dataset:
മികച്ച ഛായാഗ്രാഹകൻ ഷഹനാദ് ജലാൽ, എം ജെ രാധാകൃഷ്ണൻ ചിത്രസൂത്രം,  വീട്ടിലേക്കുള്ള വഴി മികച്ച നൃത്ത സം‌വിധാനം മധു ഗോപിനാഥ്, സജീവ് വക്കം മകരമഞ്ഞ് മികച്ച ഡബ്ബിങ്‌ ആർട്ടിസ്‌റ്റ്‌ റിസബാവ , പ്രവീണ കർമയോഗി , ഇലക്ട്ര മികച്ച വസ്‌ത്രാലങ്കാരം എസ്.ബി. സതീശൻ യുഗപുരുഷൻ , മകരമഞ്ഞ് മികച്ച മേക്കപ്പ്‌ പട്ടണം റഷീദ് യുഗപുരുഷൻ മികച്ച പ്രോസസിങ്ങ് സ്റ്റുഡിയോ പ്രസാദ് കളർലാബ് വീട്ടിലേക്കുള്ള വഴി മികച്ച ശബ്ദലേഖനം ശുഭദീപ് സെൻഗുപ്ത, അജിത് എം ജോർജ് ചിത്രസൂത്രം മികച്ച കലാസംവിധാനം കെ കൃഷ്ണൻകുട്ടി യുഗപുരുഷൻ മികച്ച ചിത്രസംയോജനം സോബിൻ കെ സോമൻ പകർന്നാട്ടം മികച്ച ചലച്ചിത്ര ലേഖനം എൻ വി സുജിത്കുമാർ, ഡോ. ബിജു നൊസ്റ്റാൾജിയ നിർമ്മിക്കപ്പെടുന്നത്, കൊല്ലരുത് സംവിധായകരെ ചലച്ചിത്രഗ്രന്ഥം ജോസ് കെ. മാനുവൽ , പി.എസ്. രാധാകൃഷ്ണൻ തിരക്കഥാസാഹിത്യം: സൗന്ദര്യവും പ്രസക്തിയും, ചരിത്രവും ചലച്ചിത്രവും: ദേശീയ ഭാവനയുടെ ഹർഷമൂല്യങ്ങൾ
അവലംബം ↑ http://www.deshabhimani.com/newscontent.php?id=14237%5Bപ്രവർത്തിക്കാത്ത+കണ്ണി%5D ↑
കേളത്ത് അരവിന്ദാക്ഷൻ മാരാർ ഇംഗ്ലീഷ് വിലാസം https://ml.wikipedia.org/wiki/Kelath_Aravindakshan_Marar
കേരളത്തിലെ പ്രശസ്തനായ ചെണ്ട കലാകാരനാണ് കേളത്ത് അരവിന്ദാക്ഷൻ മാരാർ .
തൃശൂർ ജില്ലയിലെ ഒല്ലൂർ സ്വദേശി.
തൃശൂർ പൂരത്തിന് ഇലഞ്ഞിത്തറയിലും പെരുവനം നടവഴിയിലും ആറാട്ടുപുഴയിലെ പൂരപ്പാടത്തും തൃപ്പൂണിത്തുറയിലും ഇരിഞ്ഞാലക്കുട കൂടൽമാണിക്യത്തിലും അത് പോലെയുള്ള പ്രമുഖ മേളങ്ങളിലും സ്ഥിരം സാന്നിധ്യം ആണ് കേളത്ത് അരവിന്ദാക്ഷൻ മാരാർ.
അച്ഛൻ മാക്കോത്ത് ശങ്കരൻകുട്ടി മാരാർ ആണ് ഗുരു.
പഠന ശേഷം പന്ത്രണ്ടാം വയസിൽ ഇടക്കുന്നി അമ്പലത്തിൽ നവരാത്രി ദിവസം അരങ്ങേറ്റം കുറിച്ചു.
പുരസ്‌കാരങ്ങൾ കേരള സംഗീതനാടക അക്കാദമി പുരസ്‌കാരം - കേരളീയ വാദ്യങ്ങൾ - 2011 തൃപ്രയാർ വാദ്യകലാ ആസ്വാദക സമിതിയുടെ 2019 ലെ ശ്രീരാമപാദ സുവർണമുദ്ര കേളത്ത് അരവിന്ദാക്ഷൻ മാരാർക്ക് ലഭിച്ചു.
കലാചാര്യ പുരസ്‌കാരം വാദ്യമിത്ര പുരസ്‌കാരം ധന്വന്തരി പുരസ്‌കാരം പൂർണത്രയീശ പുരസ്‌കാരം ആറാട്ടുപുഴ ശ്രീ ശാസ്താ പുരസ്‌കാരം വാദ്യ വിശാരദൻ പുരസ്‌കാരം അവലംബം
കൈറ്റ് ഇംഗ്ലീഷ് വിലാസം https://ml.wikipedia.org/wiki/KITE_Kerala കൈറ്റ് ഓഫീസ് പൂജപ്പുര, തിരുവനന്തപുരം
കേരളത്തിലെ പൊതുവിദ്യാലയങ്ങളിൽ ഐ.ടി അധിഷ്ഠിത പ്രവർത്തനങ്ങൾക്ക് നേതൃത്വം നൽകുന്ന സർക്കാർ കമ്പനിയാണ് കൈറ്റ് (പൂർണ്ണനാമം:കേരള ഇൻഫ്രാസ്ട്രക്ചർ ആൻഡ് ടെക്‌നോളജി ഫോർ എഡ്യുക്കേഷൻ).
പൊതുവിദ്യാഭ്യാസ വകുപ്പിനു കിഴിലെ ആദ്യത്തെ സർക്കാർ കമ്പനിയാണിത്.
പൊതുവിദ്യാഭ്യാസവകുപ്പിന്റെ ഭാഗമായ ഐ.ടി@സ്‌കൂൾ പ്രോജക്ട് ആണ് കൈറ്റ് ആയി മാറിയത്.
അടിസ്ഥാന വികസന പ്രവർത്തനങ്ങൾകൂടി ലക്ഷ്യമിടുന്ന കൈറ്റിന്റെ പ്രവർത്തനമേഖല കമ്പനി രൂപീകരണത്തോടെ ഉന്നതവിദ്യാഭ്യാസ മേഖലയിലേക്കും വ്യാപിപ്പിച്ചു.
നവകേരള മിഷൻ തുടങ്ങിയശേഷം രൂപീകൃതമാകുന്ന ആദ്യത്തെ പ്രത്യേക ഉദ്ദേശ്യ കമ്പനിയും 'കൈറ്റ്' ആണ്.
ഒരു സെക്ഷൻ 8 കമ്പനിയായാണ് കൈറ്റ് രജിസ്റ്റർ ചെയ്തിരിക്കുന്നത്.
2001ലാണ് ഐടി@സ്‌കൂൾ പ്രോജക്ട് രൂപീകരിച്ചത്.
2005ൽ പത്താംക്ളാസിൽ ഐടി പാഠ്യവിഷയമായതും എഡ്യൂസാറ്റ് സംവിധാനവും ബ്രോഡ്ബാൻഡ് ഇന്റർനെറ്റ് നടപ്പാക്കിയതും ഐടി@സ്‌കൂളിനെ ശ്രദ്ധേയമാക്കി.
2008 എസ്എസ്എൽസി പരീക്ഷ പൂർണമായും സ്വതന്ത്രസോഫ്റ്റ്വെയറിലേക്കുമാറി.
നവകേരള മിഷനു കീഴിലുള്ള പൊതുവിദ്യാഭ്യാസ സംരക്ഷണ യജ്ഞത്തിന്റെ ഭാഗമായി പൊതുവിദ്യാലയങ്ങളെ അന്തർദേശീയ നിലവാരത്തിലേക്കുയർത്തുന്നതിനായി 8 മുതൽ 12 വരെയുള്ള സർക്കാർ/എയ്ഡഡ് സ്‌കൂളുകളിലെ ഏകദേശം 45000 ക്ലാസ്‌മുറികൾ ഹൈടെക് നിലവാരത്തിലെത്തിക്കുന്നതിനുള്ള പദ്ധതിയാണ് ഹൈടെക് സ്കൂൾ.
ഈ പദ്ധതി വഴി സംസ്ഥാനത്തെ പൊതുവിദ്യാലയങ്ങളിലെ ഓരോ ക്ലാസ്‌മുറിയ്ക്കും ഒരു ലാപ്‌ടോപ്പും മൾട്ടീമീഡിയ പ്രൊജക്ടറും വൈറ്റ് ബോർഡും ശബ്ദസംവിധാനവും വിതരണം ചെയ്യും.
പ്രവർത്തനങ്ങളുടെ നിർവഹണങ്ങളുടെ ആദ്യഘട്ടം പൈലറ്റ് പദ്ധതിയായി 2016 സെപ്റ്റംബർ മുതൽ ആലപ്പുഴ, പുതുക്കാട്, കോഴിക്കോട് നോർത്ത്, തളിപ്പറമ്പ് നിയോജകമണ്ഡലങ്ങളിൽ നടത്തുകയുണ്ടായി.
ഡിജിറ്റൽ ഇന്ററാക്ടീവ് പാഠപുസ്തകം, എല്ലാ വിഷയങ്ങളുടെയും പാഠ്യപഠനത്തിനു സഹയാകമാകുന്ന ഡിജിറ്റൽ ഉള്ളടക്ക ശേഖരം, എല്ലാവർക്കും മുഴുവൻ സമയപഠനാന്തരീക്ഷം ഉറപ്പാക്കുന്ന സമഗ്രപോർട്ടൽ, ഇ ലേണിങ്/എം ലേണിങ്/ലേണിങ് മാനേജ്മെന്റ് സംവിധാനം, മൂല്യനിർണയ സംവിധാനങ്ങൾ തുടങ്ങിയവയും ഹൈടെക് സ്കൂളിന്റെ ഭാഗമായി നടപ്പിലാക്കുന്നവയാണ്.
സമഗ്ര ഇ പോർട്ടൽ
ഹൈടെക് സ്കൂൾ പദ്ധതിയുടെ ഭാഗമായി ക്ലാസ്‌മുറികളിൽ 1 മുതൽ 12 വരെ ക്ലാസുകളിലെ പഠനത്തിനാവശ്യമായ റിസോഴ്സുകൾ ഉൾപ്പെടുത്തിക്കൊണ്ട് കൈറ്റ്, സമഗ്ര എന്ന പേരിൽ ഒരു ഇ - പോർട്ടൽ വികസിപ്പിക്കുകയുണ്ടായി.
ഈ പോർട്ടലിൽ‌ ഇ - റിസോഴ്സസുകളും പാഠപുസ്തകങ്ങളും ചോദ്യ ശേഖരങ്ങളും ‌ഉൾപ്പെടുത്തിയിട്ടുണ്ട്.
മലയാളം, ഇംഗ്ലീഷ്, തമിഴ്, കന്നഡ എന്നീ ഭാഷകളിൽ ഈ വിഭവങ്ങൾ ലഭ്യമാണ്.
ലിറ്റിൽ കൈറ്റ്സ് കോട്ടയം ജില്ലയിൽ വെച്ച് നടത്തപ്പെട്ട ലിറ്റിൽ കൈറ്റ്സ് ജില്ലാതല ക്യാമ്പ്
കൈറ്റിന്റെ നേതൃത്വത്തിലുള്ള കേരളത്തിലെ പൊതുവിദ്യാലങ്ങളിൽ പഠിക്കുന്ന വിദ്യാർത്ഥികൾ അംഗങ്ങളായുള്ള പദ്ധതിയാണ് ലിറ്റിൽ കൈറ്റ്സ് ഐ.ടി. ക്ലബ്ബുകൾ.
പൊതുവിദ്യാഭ്യാസ സംരക്ഷണ യജ്ഞത്തിന്റെ ഭാഗമായി അനിമേഷൻ, സൈബർ സുരക്ഷ, മലയാളം കമ്പ്യൂട്ടിങ്, ഹാർഡ്വെയറും ഇലക്ട്രോണിക്സും എന്നീ മേഖലകളിൽ വിദ്യാർത്ഥികൾക്ക് പരിശീലനം നൽകുന്നതിനായി ആരംഭിച്ച ഹായ് സ്കൂൾ കുട്ടിക്കൂട്ടം എന്ന പദ്ധതിയാണ് പിന്നീട് ലിറ്റിൽ കൈറ്റ്സ് ആയി മാറിയത്.
സ്റ്റുഡന്റ് പോലീസ് കേഡറ്റ് പദ്ധതിയുടെ മാതൃകയിലാണ് ഈ പദ്ധതി നടപ്പിലാക്കിയിരിക്കുന്നത്.
2018 ജനുവരി 22-ന് കേരളത്തിന്റെ മുഖ്യമന്ത്രി പിണറായി വിജയൻ ലിറ്റിൽ കൈറ്റ്സിന്റെ സംസ്ഥാന തല ഉദ്ഘാടനം തിരുവനന്തപുരത്ത് നിർവ്വഹിച്ചു.
ഓൺലൈൻ ക്ലാസുകൾ
കോവിഡ് ഭീതി മൂലം വിദ്യാലയങ്ങൾ അടഞ്ഞുകിടന്ന സാഹചര്യത്തിൽ ആണ് ഓൺലൈൻ ക്ളാസുകൾ ആരംഭിച്ചത് .
വിക്ടേഴ്സ് ചാനൽ വഴിയാണ് ക്ലാസുകൾ സംപ്രേഷണം ചെയ്തത് .
ഇതിനു​പുറമെ www.victers.kite.kerala.gov.in പോർട്ടൽ വഴിയും ഫെയ്സ്ബുക്കിൽ facebook.com/Victers educhannel വഴിയും തത്സമയവും യുട്യൂബ് ചാനലിൽ youtube.com/ itsvictersൽ സംപ്രേക്ഷണത്തിന് ശേഷവും ക്ലാസുകൾ ലഭ്യമാക്കുന്നു .41 ലക്ഷം കുട്ടികൾക്കാണ് പഠനത്തിന് അവസരം ഒരുക്കിയത് സ്കൂളുകളിൽ ഓൺലൈൻ പഠനത്തിന്‌ ജി സ്യൂട്ട് പ്ലാറ്റ്ഫോം
സംസ്ഥാനത്തെ പൊതുവിദ്യാലയങ്ങളിൽ ഓൺലൈൻ ക്ലാസുകൾക്കായി ഏകീകൃത പ്ലാറ്റ്‌ഫോം കൈറ്റ് സജ്ജമാക്കി.
ഗൂഗിൾ ഇന്ത്യ സൗജന്യമായി ലഭ്യമാക്കിയ പൊതു പ്ലാറ്റ്ഫോമിലായിരുന്നു ഇത്.
ഇതിന്റെ ഭാഗമായി മുഴുവൻ സ്കൂൾ കുട്ടികളെയും അധ്യാപകരെയും  kiteschool.in എന്ന പൊതുഡൊമൈനിൽ കൊണ്ടുവരാനുള്ള പദ്ധതി ആരംഭിച്ചു.
പ്ലാറ്റ്‌ഫോമിന്റെ സവിശേഷതകൾ 47 ലക്ഷം കുട്ടികൾക്കും പോർട്ടലിൽ ലോഗിൻ സംവിധാനം.
–- സ്കൂൾകോഡ്.
അഡ്മിഷൻനമ്പർ @kiteschool.in 1.7 ലക്ഷത്തോളം  അധ്യാപകർക്ക് അവരുടെ പെൻകോഡുൾപ്പെടുന്നവിധം trPEN@ kiteschool.in   പേരിൽ ലോഗിൻ സൗകര്യം.
കുട്ടികളുടെയും അധ്യാപകരുടെയും സെൻസിറ്റീവായ വ്യക്തിഗത വിവരങ്ങൾ പങ്കിടില്ല.
പ്ലാറ്റ്ഫോമിൽ അപ്‍ലോഡ് ചെയ്യുന്ന ഡാറ്റയുടെ മാസ്റ്റർ കൺട്രോൾ കൈറ്റിന് ഉണ്ടായിരിക്കും.
പരസ്യങ്ങൾ ഉണ്ടായിരിക്കില്ല.
വീഡിയോ കോൺഫറൻസിങ്ങിനുള്ള ഗൂഗിൾ മീറ്റ്, ക്ലാസ്റൂം ലേണിങ്‌ മാനേജ്‍മെന്റ് സംവിധാനം, അസൈൻമെന്റുകൾ, ക്വിസുകൾ എന്നിവ നൽകാനും മൂല്യനിർണയം നടത്താനുമുള്ള സൗകര്യം, ഡാറ്റകൾ തയാറാക്കാനും സൂക്ഷിക്കാനും കഴിയുന്ന ഡ്രൈവ് സൗകര്യം തുടങ്ങിയവ ജി-സ്യൂട്ടിലുണ്ട്.
വേർഡ് പ്രോസസിങ്‌, പ്രസന്റേഷൻ, സ്പ്രെഡ്ഷീറ്റ്, ഡ്രോയിങ്‌ എന്നിവയ്ക്കുള്ള സംവിധാനവും ഫോം ആപ്ലിക്കേഷനും സ്യൂട്ടിന്റെ ഭാഗമായുണ്ട്.
പൊതു ഡൊമൈനിൽ എല്ലാവർക്കും ലോഗിൻ സൗകര്യം ക്രമീകരിച്ചിട്ടുള്ളതിനാൽ ക്ലാസുകളിൽ
മറ്റുള്ളവർക്ക് നുഴഞ്ഞുകയറാനാകില്ല.
അനോണിമസായി പ്രവേശിക്കുന്നവരെ ട്രാക്ക് ചെയ്യാനും കഴിയും.
അഡ്മിനിസ്ട്രേറ്റർമാർ, അധ്യാപകർ, വിദ്യാർഥികൾ എന്നിങ്ങനെ ഓരോ വിഭാഗം ഉപയോക്താക്കൾക്കും പ്രത്യേകം പെർമിഷനുകൾ ക്ലാസ്റൂമുകളിൽ ക്രമീകരിച്ചിട്ടുണ്ട്.
അതുകൊണ്ട് ക്ലാസുകൾ തിരിച്ചും വിഷയങ്ങൾ തിരിച്ചും സ്കൂൾതലത്തിൽ കുട്ടികളുടെ ഗ്രൂപ്പും ഉണ്ടാക്കാനാകും.
സ്കൂൾ അഡ്മിനിസ്ട്രേറ്റർമാർക്കും അധ്യാപകർക്കും അവരുടെ ക്ലാസുകൾ നിയന്ത്രിക്കാനുള്ള പൂർണമായ അധികാരം ഉണ്ടായിരിക്കും.
കുട്ടികൾ പാസ്‍വേർഡ് മറന്നുപോകുന്ന സാഹചര്യത്തിൽ അവ റീസെറ്റ് ചെയ്ത്നൽകാനും വിവിധ ക്ലാസ്-ഗ്രൂപ്പ് വിഭാഗങ്ങൾ തിരിക്കാനും സ്കൂൾതലത്തിൽ സൗകര്യം ഉണ്ടായിരിക്കും.
എടുക്കുന്ന ക്ലാസുകൾ തത്സമയം തന്നെ റെക്കോർഡ് ചെയ്യാനും ക്ലാസിൽ പങ്കെടുക്കാത്ത കുട്ടികൾക്ക് പിന്നീട് റെക്കോർഡ് ചെയ്തതിന്റെ ലിങ്ക് നൽകാനും ഉള്ള സൗകര്യം ലഭ്യമാണ്.
ഗൂഗിൾ ക്ലാസ് റൂമിനകത്തെ ഡ്രൈവ് പ്രയോജനപ്പെടുത്തുന്നതിനാൽ ക്ലാസുകൾ റെക്കോർഡ് ചെയ്യാനും കാണാനും പറ്റുന്നതിനുപുറമേ, മറ്റ്‌ ആപ്ലിക്കേഷനുകൾ പ്രയോജനപ്പെടുത്താനും പ്രത്യേക സ്റ്റോറേജ് സ്പേസ് (മൊബൈൽ ഫോണിൽ ഉൾപ്പെടെ) ആവശ്യമായി വരുന്നില്ല.
സംസ്ഥാനം, ജില്ല, ഉപജില്ല, സ്കൂൾതലത്തിൽ ഉപയോഗം പരിശോധിക്കുന്നതിനുള്ള പ്രത്യേക ഓഡിറ്റിങ്‌ മൊഡ്യൂൾ പ്ലാറ്റ്ഫോമിന്റെ ഭാഗമായി ഉണ്ട്.
അതുപോലെ വിവിധ ഓൺലൈൻ ഗ്രൂപ്പുകൾ നിർമിക്കാനും സന്ദേശങ്ങൾ ഒരുമിച്ച് നൽകാനും (ഉദാ: സംസ്ഥാനതലത്തിൽ എല്ലാ അധ്യാപകർക്കും
കുട്ടികൾക്കും എന്നിങ്ങനെ) സൗകര്യമുണ്ട്.
കൈറ്റ് വിക്ടേഴ്സിലൂടെയുള്ള ഫസ്റ്റ്ബെൽ 2.0 ക്ലാസുകൾ, സമഗ്രവിഭവ പോർട്ടലിലെ വിഭവങ്ങൾ തുടങ്ങിയവയും ഇപ്രകാരം കുട്ടികൾക്ക് ലഭ്യമാക്കാം.
ജി സ്യൂട്ട് പ്ലാറ്റ്ഫോം പരിശീലനം: ജി സ്യൂട്ട് പ്ലാറ്റ്ഫോം ഉപയോഗിക്കുന്നതിനുള്ള പരിശീലനം എല്ലാ അധ്യാപകർക്കും കുട്ടികൾക്കും നൽകും.
കൈറ്റ് ഓപ്പൺ ഓൺലൈൻ ലേണിങ്ങ് (KOOL)
കേരളത്തിലെ അധ്യാപകർക്കും വിദ്യാർത്ഥികൾക്കും ഓൺലൈനായി പരിശീലനം നൽകുക എന്ന ലക്ഷ്യത്തോടെ കൈറ്റ് ആരംഭിച്ച ഓൺലൈൻ പരിശീലന പോർട്ടലാണ് കൈറ്റ് ഓപ്പൺ ഓൺലൈൻ ലേണിങ്ങ് (KOOL).
സഹായക ഫയലുകളുടെയും വീഡിയോ പഠന വിഭവങ്ങളുടെയും സഹായത്തോടെ നിശ്ചിത കാലയളവിലുള്ള കോഴ്സുകളാണ് പോർട്ടലിൽ നല്കിയിരിക്കുന്നത്.
പ്രൊബേഷൻ പൂർത്തീകരിക്കേണ്ട അധ്യാപകർക്കുള്ള പരിശീലന പരിപാടിയാണ് ആദ്യ ഘട്ടത്തിൽ ആരംഭിക്കുന്നത്.
യുനെസ്‌കോ റിപ്പോർട്ട്
2023 ൽ യുനെസ്കോ പുറത്തിറക്കിയ ആഗോള വിദ്യാഭ്യാസ നിരീക്ഷണ റിപ്പോർട്ടിലെകേരളത്തെക്കുറിച്ചുള്ള പരാമർശത്തിൽ കൈറ്റിന്റെ നേതൃത്വത്തിൽ സംസ്ഥാനത്തു നടപ്പിലാക്കിയ സ്കൂൾ വിക്കി, സ്വതന്ത്ര സോഫ്‌റ്റ്‌വേർ നയം, ഡിജിറ്റൽ വിഭജനത്തിലെ അന്തരം കുറയ്ക്കൽ എന്നിവയെക്കുറിച്ച് പരാമർശിച്ചിരുന്നു.
അവലംബം പുറം കണ്ണികൾ കൈറ്റിന്റെ ഔദ്യോഗിക വെബ്‌സൈറ്റ് സമഗ്രയുടെ ഔദ്യോഗിക വെബ്‌സൈറ്റ് Archived 2019-06-23 at the Wayback Machine
കൈലാഷ് സത്യാർത്ഥി ഇംഗ്ലീഷ് വിലാസം https://ml.wikipedia.org/wiki/Kailash_Satyarthi
2014-ലെ സമാധാനത്തിനുള്ള നോബൽ സമ്മാനാർഹനായ ഇന്ത്യൻ വംശജനാണ് കൈലാഷ് സത്യാർത്ഥി (ജനനം : 11 ജനുവരി 1954).
കുട്ടികളുടെ അവകാശങ്ങൾക്കും വിദ്യാഭ്യാസത്തിനും വേണ്ടിയുള്ള പ്രവർത്തനങ്ങൾക്കാണ് അദ്ദേഹത്തിന് പുരസ്‌കാരം നേടി കൊടുത്തത്.
ബാലവേലയ്‌ക്കെതിരെ രൂപവത്കരിച്ച ‘ ബച്ച്പൻ ബച്ചാവോ ആന്ദോളൻ ’ എന്ന സംഘടനയുടെ സ്ഥാപകനാണ് സത്യാർഥി.
1954 ൽ മദ്ധ്യപ്രദേശിലെ വിദിഷയിൽ ജനിച്ച സത്യാർഥി 26 -ആം വയസ്സിൽ ഇലക്ട്രിക് എഞ്ചിനീയർ ജോലി ഉപേക്ഷിച്ച് തെരുവു കുട്ടികളുടെ പുനരധിവാസത്തിനായി പ്രവർത്തിച്ചു.
കുട്ടികളുടെ അവകാശങ്ങൾക്കും സുരക്ഷയ്ക്കും വേണ്ടി പ്രവർത്തിക്കുന്ന ' ബച്പൻ ബചാവോ ആന്ദോളൻ ' എന്ന സംഘടന സ്ഥാപിച്ചു. ' ഗ്ലോബൽ മാർച്ച് എഗയിൻസ്റ്റ് ചൈൽഡ് ലേബർ ', ' ഗ്ലോബൽ കാമ്പയിൻ ഫോർ എജ്യുക്കേഷൻ ' എന്നീ  അന്താരാഷ്ട്ര സംഘടനകൾക്കും നേതൃത്വം നൽകുന്നു.
കുട്ടികൾക്കായി നിരവധി നിയമങ്ങളും ഉടമ്പടികളും നിലവിൽ വരാൻ മുൻകൈയെടുത്തു.
ന്യൂ ഡൽഹിയിൽ താമസിക്കുന്ന സത്യാർഥിക്ക് ഭാര്യയും രണ്ടു മക്കളുമുണ്ട്.
1980-ൽ ഇദ്ദേഹം അദ്ധ്യാപക ജീവിതം ഉപേക്ഷിച്ച് ബോണ്ടഡ് ലേബർ ലിബറേഷൻ ഫണ്ടിന്റെ സെക്രട്ടറി ജനറലായി ജോലി ആരംഭിച്ചു.
ഈ വർഷം തന്നെ ഇദ്ദേഹം ബച്‌പൻ ബചാവോ ആന്ദോളൻ സ്ഥാപിക്കുകയും ചെയ്തു.
ഗ്ലോബൽ മാർച്ച് എഗൈൻസ്റ്റ് ചൈൽഡ് ലേബറുമായും ഇതിന്റെ അന്താരാഷ്ട്ര പ്രചാരണ സംഘടനയായ ഇന്റർനാഷണൽ സെന്റർ ഓൺ ചൈൽഡ് ലേബർ ആൻഡ് എഡ്യൂക്കേഷനുമായും (ഐ.സി.സി.എൽ.ഇ.) ബന്ധപ്പെട്ടും ഇദ്ദേഹം പ്രവർത്തിച്ചിട്ടുണ്ട്.
ഇവ സന്നദ്ധ സംഘടനകളുടെയും അദ്ധ്യാപകരുടെയും തൊഴിൽ സംഘടനാ പ്രവർത്തകരുടെയും അന്താരാഷ്ട്ര കൂട്ടായ്മകളാണ്.
ഇദ്ദേഹം ഗ്ലോബൽ കാമ്പൈൻ ഫോർ എഡ്യൂക്കേഷൻ എന്ന സംഘടന 1999-ൽ സ്ഥാപിച്ചതു മുതൽ 2011 വരെ അതിന്റെ പ്രസിഡന്റായിരുന്നു.
ആക്ഷൻ ഐഡ് , ഓക്സ്ഫാം , എഡ്യൂക്കേഷൻ ഇന്റർനാഷണൽ എന്നിവയ്ക്കൊപ്പം ഗ്ലോബൽ കാമ്പൈൻ ഫോർ എഡ്യൂക്കേഷന്റെ നാല് സ്ഥാപകരിൽ ഒരാളുമായിരുന്നു ഇദ്ദേഹം.
റഗ്മാർക്ക് (ഇപ്പോൾ ഗുഡ് വീവ് എന്നറിയപ്പെടുന്നു) എന്ന ദക്ഷിണ ഏഷ്യയിലെ ബാല വേല കൂടാതെ നിർമ്മിക്കപ്പെട്ട കാർപ്പെറ്റുകളുടെ ലേബലിങ്, നിരീക്ഷണം, സർട്ടിഫിക്കേഷൻ എന്നിവ നടത്തുന്ന സംവിധാനം സ്ഥാപിച്ചതും ഇദ്ദേഹമാണ്.
ഈ സംഘടന 1980-കളിലും 1990-കളിലും അന്താരാഷ്ട്ര കോർപ്പറേഷനുകളുടെ സാമൂഹിക ഉത്തരവാദിത്തം വർദ്ധിപ്പിക്കുന്നതിനായി അമേരിക്കയിലും യൂറോപ്പിലും പ്രചാരണ പരിപാടികൾ സംഘടിപ്പിക്കുകയുണ്ടായി.
സത്യാർത്ഥി ബാല വേല ഒരു മനുഷ്യാവകാശ പ്രശ്നമാണെന്ന വാദഗതി ചൂണ്ടിക്കാട്ടിയിട്ടുണ്ട്.
ഇത് ദാരിദ്ര്യം , തൊഴിലില്ലായ്മ , നിരക്ഷരത , ജനസംഖ്യാ വർദ്ധന തുടങ്ങിയ സാമൂഹിക പ്രശ്നങ്ങൾക്ക് വഴി വെയ്ക്കുമെന്നും ഇദ്ദേഹം വാദിക്കുന്നു.
ഇദ്ദേഹത്തിന്റെ വാദങ്ങൾ പല പഠനങ്ങളിലൂടെയും ശരിയാണെന്ന് കണ്ടെത്തിയിട്ടുണ്ട്.
"സാർവത്രിക വിദ്യാഭ്യാസം" എന്ന ലക്ഷ്യം നേടുന്നതും ബാലവേലയ്ക്ക് എതിരായ പ്രവർത്തനങ്ങളും തമ്മിലുള്ള ബന്ധവും ഇദ്ദേഹം ചൂണ്ടി കാട്ടിയിട്ടുണ്ട്.
ഇദ്ദേഹം ഇക്കാര്യം പരിശോധിക്കാനായി സ്ഥാപിച്ച ഒരു യുനെസ്കോ സ്ഥാപനത്തിന്റെ അംഗമായിരുന്നു.
ഗ്ലോബൽ പാർട്ട്ണർഷിപ് ഫോർ എഡ്യൂക്കേഷൻ എന്ന സംഘടനയിലും ഇദ്ദേഹം അംഗമായിരുന്നു.
സെന്റർ ഫോർ വിക്റ്റിംസ് ഓഫ് ടോർച്ചർ (യു.എസ്.എ.), ഇന്റർനാഷണൽ ലേബർ റൈറ്റ്സ് ഫണ്ട് (യു.എസ്.എ.), ഇന്റർനാഷണൽ കൊക്ക ഫൗണ്ടേഷൻ എന്നിങ്ങനെ പല സംഘടനകളുടെയും പ്രവർത്തന സമിതികളിൽ ഇദ്ദേഹം അംഗമാണ്.
ഐക്യരാഷ്ട്ര സംഘടനയുടെ മില്ലെനിയം ഡെവലപ്മെന്റ് ലക്ഷ്യങ്ങളുടെ 2015-ന് ശേഷമുള്ള വികസന അജണ്ടയിൽ ബാലവേലയും അടിമത്തവും ഉൾപ്പെടുത്താനുള്ള ശ്രമത്തിലാണ് ഇദ്ദേഹം.
ബാൽ മിത്ര ഗ്രാമം
2001ൽ  സത്യാർഥിയും സഹപ്രവർത്തകരും ബാല വേലയ്ക്ക് എതിരായി പൊരുതാനും കുട്ടികൾക്ക് വിദ്യാഭ്യാസം നൽകാനും ആവിഷ്കരിച്ച പദ്ധതിയാണ് ബാൽ മിത്ര ഗ്രാമം (ബിഎംജി).
11 സംസ്ഥാനങ്ങളിലെ 356 ഗ്രാമങ്ങളിൽ ബിബിഎ ബാല സൗഹൃദ പദ്ധതികൾ നടപ്പാക്കുന്നുണ്ട്.
14 വയസ്സിൽ താഴെയുള്ള കുട്ടികൾക്ക് സൗജന്യമായി ഗുണമേന്മയുള്ള വിദ്യാഭ്യാസവും പെൺകുട്ടികൾക്ക് താമസ സൗകര്യവും നൽകുന്നു.
പുരസ്കാരങ്ങൾ 2015-ൽ ഹാർവാർഡ് സർവകലാശാാലയുടെ ഹുമാനിറ്റേറിയൻ അവാർഡ് അമേരിക്കൻ സർക്കാരിന്റെ ഡിഫന്റേഴ്‌സ് ഓഫ് ഡമോക്രസി അവാർഡ് സ്‌പെയിനിന്റെ അൽഫോൻസോ കൊമിൻ ഇന്റർനാഷണൽ അവാർഡ് ഫ്രഡ്രിക്ക് എബർട്ട് മനുഷ്യാവകാശ പുരസ്‌ക്കാരം (ജർമനി ) മെഡൽ ഓഫ് ഇറ്റാലിയൻ സെനറ്റ് അമേരിക്കൻ ഫ്രീഡം അവാർഡ് ദ ആച്‌നർ ഇന്റർനാഷണൽ പീസ് അവാർഡ് 2014 ലെ സമാധാനത്തിനുള്ള നൊബേൽ പുരസ്‌കാരം അവലംബം ↑ http://www.nobelprize.org/nobel_prizes/peace/laureates/2014/press.html ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ {{ cite book }} : | access-date= requires | url= ( help ) ↑ {{ cite book }} : | access-date= requires | url= ( help ) ↑ ↑ ↑ ↑ {{ cite web }} : | first= missing | last= ( help ) പുറം കണ്ണികൾ ഔദ്യോഗിക വെബ്സൈറ്റ് Kailash Satyarthi ട്വിറ്ററിൽ Pakistani and Indian win joint-peace prize.
കൊച്ചി-മുസിരിസ് ബിനാലെ 2012 ഇംഗ്ലീഷ് വിലാസം https://ml.wikipedia.org/wiki/Kochi-Muziris_Biennale
ഇന്ത്യയിൽ നടന്ന ആദ്യ ബിനാലെയാണ് കൊച്ചി-മുസിരിസ് ബിനാലെ .
30 വിദേശരാജ്യങ്ങളിൽ നിന്നായി 88 ചിത്രകാരന്മാർ തങ്ങളുടെ കലാസൃഷ്ടികൽ ഇരുപതോളം വേദികളിലായി പ്രദർശിപ്പിച്ചു.
2012 ഡിസംബർ 12ന് കൊച്ചിയിൽ തുടങ്ങിയ കലാപ്രദർശനം മൂന്ന് മാസം നീണ്ടുനിന്നു 2013 മാർച്ച് 17നു് അവസാനിച്ചു.
എല്ലാ ഒന്നിടവിട്ട വർഷങ്ങളിലും കൊച്ചിയിലെ ദർബാർ ഹാളിലും സമീപപ്രദേശങ്ങളിലും നടപ്പിലാക്കാനുദ്ദേശിക്കുന്ന ഈ അന്താരാഷ്ട്ര കലാപ്രദർശനം സംഘടിപ്പിച്ചത് കൊച്ചി ബിനാലെ ഫൗണ്ടേഷൻ എന്ന ട്രസ്റ്റാണ്.
എല്ലാ വഴികളും ഒത്തുചേരുന്നത് എന്ന അർഥത്തിലാണ് അഞ്ചു ബാൻഡുകൾ കൂടിച്ചേരുന്ന ബിനാലെ ലോഗോ രൂപകൽപന.
മുംബൈ ഐഐടിയിലെ പിഎച്ച്ഡി വിദ്യാർഥി ഉദയകുമാറിന്റേതാണു് രൂപകൽപന.
കൊച്ചി ബിനാലെ ഫൗണ്ടേഷൻ ട്രസ്റ്റ് കൊച്ചി-മുസിരിസ് ബിനാലെ 2012 ക്യൂറേറ്റർമാർ ബോസ് കൃഷ്ണമചാരിയും റിയാസ് കോമുവും
ബോസ് കൃഷ്ണമാചാരി (പ്രസിഡൻറ്), റിയാസ് കോമു (സെക്രട്ടറി).
അംഗങ്ങൾ: ഇന്ത്യയുടെ രഹസ്യാന്വേഷണ എജൻസിയായ ‘റോ’യുടെ മുൻ അധ്യക്ഷൻ ഹോർമിസ് തരകൻ, കസിനോ ഹോട്ടൽ ഗ്രൂപ്പ് എം.ഡി ജോസ് ഡൊമിനിക്, ഒരു പരസ്യകമ്പനിയുടെ ക്രിയേറ്റിവ് ഡയറക്ടർ വി. സുനിൽ, ‘കാർട്ടൂണിസ്റ്റ്’ ബോണി തോമസ് , മുംബൈ  എൻ.സി.പി.എയുടെ പഴയ പ്രോഗ്രാം ഡയറക്ടർ സുഭാഷ് ചന്ദ്രൻ, മൂന്ന് സർക്കാർ പ്രതിനിധികൾ (ലിസ്സി ജേക്കബ്ബ്, റാണി ജോർജ്ജ്, സാജൻ പീറ്റർ) പങ്കാളികളായ പ്രധാന കലാകാരന്മാർ
ബിനാലെയിൽ പങ്കെടുക്കുന്ന 88 കലാകാരന്മാരിൽ 44 പേർ വിദേശികളും 44 പേർ ഇന്ത്യക്കാരുമാണ്.
44 ഇന്ത്യക്കാരിൽ 22 പേർ മലയാളികളാണ്.
2008ലെ ബെയ്ജിങ് ഒളിംപിക്സിലെ പക്ഷിക്കൂടിന്റെ ആകൃതിയിലുള്ള സ്റ്റേഡിയത്തിനു രൂപകൽപന നൽകിയ ലോകപ്രസിദ്ധനായ ചൈനാ കലാകാരൻ അയ് വെയ് വെയ്ക്ക് , ചൈനീസ് സർക്കാർ കൊച്ചി സന്ദർശിക്കാനുള്ള അനുമതി നിഷേധിച്ചു.
അതുൽ ദോദിയ ( ഇന്ത്യ ) അനന്ത് ജോഷി ( ഇന്ത്യ ) അനൂ­പ് മാ­ത്യു തോ­മ­സ് ( ഇന്ത്യ ) അമർ കൻവർ ( ഇന്ത്യ ) അമാനുള്ള മൊജാദിദി ( അഫ്ഗാനിസ്ഥാൻ ) അലക്സ് മാത്യു ( ഇന്ത്യ ) അഹ്‌മദ് മാത്തർ ( സൗദി അറേബ്യ ) ആൽഫ്രെഡോ യാർ ( ചിലി / ന്യൂയോർക്ക് ) ഇബ്രാഹിം ഖുറൈഷി ഏണസ്റ്റോ നെറ്റോ ( ബ്രസീൽ ) ഏരിയൽ ഹസൻ ( അർജന്റീന ) കെ. പ്രഭാകരൻ ( ഇന്ത്യ ) കെ.പി. കൃഷ്ണകുമാർ ( ഇന്ത്യ ) കെ.പി. റെജി ( ഇന്ത്യ ) ക്ലിഫോർഡ് ചാൾസ് ഗീതാഞ്ജലി റാവു ജലജ.
പി.എസ് ( ഇന്ത്യ ) ജസ്റ്റിൻ പൊൻമണി ( ഇന്ത്യ ) ജിയുസപ്പെ സ്റ്റാംപൊണെ ജോനാസ് സ്റ്റാൾ ( നെതർലാന്റ് ) ജോസഫ് സെമ ( ബാഗ്ദാദ് ) ജ്യോതിബാസു ( ഇന്ത്യ ) ടി.ആർ. ഉപേന്ദ്രനാഥ് ( ഇന്ത്യ ) ഡിലൻ മാർടോറെൽ ( ഓസ്‌ട്രേലിയ ) എൽ.എൻ. താലൂർ ( ഇന്ത്യ ) നളിനി മലാനി പാരീസ് വിശ്വനാഥൻ ( ഇന്ത്യ ) പി.കെ. നന്ദകുമാർ ( ഇന്ത്യ ) പ്രസാദ് രാഘവൻ ( ഇന്ത്യ ) മായാ അരുൾപ്രകാശം ( യു.കെ ) മാലെറ്റ് ഒഗ്ബേ ഹാബ്തേ ( എറിത്രിയ / നോർവെ ) യൂബിക് ( ഇന്ത്യ ) രഘുനാഥൻ.
കെ ( ഇന്ത്യ ) രതീഷ്.
ടി ( ഇന്ത്യ ) രാഹുൽ എസ്. രവി ( ഇന്ത്യ ) രോഹിണി ദേവഷേർ ( ഇന്ത്യ ) റഷീദ് റാണ ( പാകിസ്താൻ ) റിഗോ 23 റോബർട്ട് മോണ്ട്ഗോമറി ഴാങ് എൻലി ( ചൈന ) വത്സൻ കൂർമ കൊല്ലേരി ( ഇന്ത്യ ) വാങേച്ചി മുത്തു ( കെനിയ / നൈറോബി ) വിവാൻ സുന്ദരം ( ഇന്ത്യ ) വിവേക് വിലാസിനി ( ഇന്ത്യ ) ശോശാ ജോസഫ് ( ഇന്ത്യ ) ശ്രീനിവാസ പ്രസാദ് ( ഇന്ത്യ ) ശ്രേയസ് കർളെ ( ഇന്ത്യ ) ഷീല ഗൗഡ ( ഇന്ത്യ ) സക്കീർ ഹുസൈൻ ( ഇന്ത്യ ) സഞ്ജയൻ ഘോഷ് സാന്റിയാഗോ സിയെറ ( സ്പെയിൻ ) സിജി കൃഷ്ണൻ ( ഇന്ത്യ ) സുബോധ് ഗുപ്ത ( ഇന്ത്യ ) സുമേദ് രാജേന്ദ്രൻ ( ഇന്ത്യ ) ഹുസൈൻവാലമനേഷ് ( ഇറാൻ ) വേദികൾ ടിക്കറ്റിനായുള്ള ക്യൂ
ആസ്​പിൻവാൾ ഹൗസ് , ഡർബാർ ഹാൾ , ഫോർട്ടുകൊച്ചി ഡേവിഡ് ഹാൾ തുടങ്ങി 20-ൽ കൂടുതൽ വേദികളാണ് ഉള്ളത്.
കൊടുങ്ങല്ലൂർ വരെ നീണ്ടുകിടക്കുന്നതാണ് ബിനാലെ നഗരം.
അന്തർദേശീയ സമകാലിക കല നേരിൽ ആസ്വദിക്കാനുള്ള അത്യപൂർവമായ അവസരമായിരിക്കുമിതെന്ന് കരുതപ്പെടുന്നു.
ഫോർട്ടുകൊച്ചി , മട്ടാഞ്ചേരി എന്നിവിടങ്ങളിലെ പഴയ കെട്ടിടങ്ങൾ മുഖം മിനുക്കിയിട്ടാണ് വേദികളാക്കുന്നത്.
ഡച്ച് കാലത്തെ സർവസൈന്യാധിപൻ താമസിച്ചിരുന്ന, നൂറ്റാണ്ടുകൾ പഴക്കമുള്ള ഡേവിഡ് ഹാളാണ് മറ്റൊരു വേദി.
പരേഡ് ഗ്രൗണ്ട്, പെപ്പർ ഹൗസ് , മൊയ്തു ഹെറിറ്റേജ്, മട്ടാഞ്ചേരി വെയർ ഹൗസ്, മുസരിസ് പ്രദേശങ്ങളായ കൊടുങ്ങല്ലൂർ, പറവൂർ എന്നിവിടങ്ങളിലും അന്തർദേശീയ ചിത്രകാരന്മാർ തങ്ങളുടെ സൃഷ്ടികൾ പ്രദർശിപ്പിച്ചിരിക്കുന്നു.
12.12.12 ന് ആരംഭിച്ച ബിനാലെ 96 ദിവസം നീണ്ടു നിന്നു.
ശ്രീനിവാസ് പ്രസാദ് ഒരുക്കിയ 'എറേയ്‌സ്' എന്ന മുളയിൽ തീർത്ത ഇൻസ്റ്റലേഷൻ പ്രതീകാത്മകമായി ഫോർട്ടുകൊച്ചി കടപ്പുറത്ത് അഗ്‌നിക്കിരയാക്കിയാണ് സമാപിച്ചത്.
വിവാദങ്ങൾ സ്വകാര്യ ട്രസ്റ്റിന്റെ നേതൃത്വത്തിലുള്ള ബിനാലെയുടെ നടത്തിപ്പിന് കേരള സർക്കാർ  അഞ്ചുകോടി നൽകിയത് വിവാദമായിരുന്നു.
മാനദണ്ഡങ്ങൾ അനുസരിക്കാതെ പണം ചെലവഴിച്ചതായി ധനകാര്യ ഇൻസ്‌പെക്ഷൻ വിഭാഗം കണ്ടെത്തിയതിനെത്തുടർന്ന് സർക്കാർ വിജിലൻസ് അന്വേഷണം പ്രഖ്യാപിച്ചിരുന്നു.
ബിനാലെ പൂർത്തിയായതിനു ശേഷം വിജിലൻസ് അന്വേഷണം വേണ്ടെന്ന് മന്ത്രിസഭ തീരുമാനിക്കുകയും  സാമ്പത്തികബാദ്ധ്യത പരിഗണിച്ച് നാല് കോടി രൂപ കൂടി സഹായം നൽകുകയും ചെയ്തു.
ബിനാലെക്ക് നാലു മാസത്തോളം കൊച്ചിയിലെ ദർബാർ ഹാൾ വാടകക്ക് നൽകിയതും വിമർശന വിധേയമായി.
അവലംബം 1 2 കൊച്ചി മുസിരിസ് ബിനാലേ Archived 2012-10-07 at the Wayback Machine മാതൃഭൂമി ഓൺലൈൻ പതിപ്പിൽ വന്ന വാർത്ത ↑ http://gulf.manoramaonline.com/cgi-bin/mmonline.dll/portal/ep/malayalamContentView.do?contentId=12991398 tabId=11 programId=1073753770 BV_ID=@@@ ↑ കൊച്ചി-മുസിരിസ് ബിനാലേ കൊച്ചി-മുസിരിസ് ബിനാലേ ഔദ്യോഗിക വെബ് വിലാസം ↑ ↑ ↑ ↑ മാധ്യമം പത്രത്തിൽ വന്ന വാർത്ത ഇതും കാണുക കൊച്ചി-മുസിരിസ് ബിനാലെ 2014 കൂടുതൽ വായനയ്ക്ക് Kochi-Muziris Biennale എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
റെഡ്ഡിഫ്.
കോം - കൊച്ചി ബിനാലെ കൊച്ചി-മുസിരിസ് ബിനാലെ ഫോട്ടോഗ്രാഫ് Archived 2014-01-06 at the Wayback Machine
കൊച്ചി-മുസിരിസ് ബിനാലെ 2014 ഇംഗ്ലീഷ് വിലാസം https://ml.wikipedia.org/wiki/Kochi-Muziris_Biennale_2014
ഇന്ത്യയിൽ നടന്ന ആദ്യ ബിനാലെയുടെ രണ്ടാം പതിപ്പാണ് കൊച്ചി-മുസിരിസ് ബിനാലെ 2014 .
2014 ഡിസംബറിൽ ആരംഭിക്കുന്ന രണ്ടാം ബിനലെ 108 ദിവസം നീണ്ടു നിൽക്കും.
പി ടി ഉഷയാണ് രണ്ടാമത് കൊച്ചി-മുസിരിസ് ബിനാലെയുടെ ഗുഡ്‌വിൽ അംബാസഡർ. 'ലോകാന്തരങ്ങൾ' (Whorled exploration) എന്ന പേരിൽ ഈ രണ്ടാം പതിപ്പ് ക്യൂറേറ്റ് ചെയ്യുന്നത് ജിതീഷ് കല്ലാട്ടാണ് .
വേദികൾ ആസ്​പിൻവാൾ ഹൗസ് പെപ്പർ ഹൗസ് കബ്രാൾയാഡ് ഡേവിഡ് ഹാൾ വാസ്കോഡ ഗാമ സ്ക്വയർ കാശി ആർട് ഗാലറി സിഎസ്ഐ ബംഗ്ലാവ് ദർബാർ ഹാൾ
തുടങ്ങി എട്ട് വേദികളാണ് ഉള്ളത്.
എട്ടു വേദികളിൽ ഏഴും ഫോർട്ട് കൊച്ചിയിലാണ് .
ഇതിനു സമാന്തരമായി ഇരുപത്തഞ്ചോളം പ്രദർശനങ്ങൾ നടക്കുന്നുണ്ട്.
സമാന്തര പ്രദർശനങ്ങൾ വേദി പ്രദർശനം ജ്യൂ ടൗണിലെ മാണ്ഡലി ഹാൾ പെപ്പർ ഹൗസ് റെസിഡൻസ് ഷോ കോസ്‌മോപൊളിറ്റൻ കൾട്ട് ഗ്യാലറി ചിൽഡ്രൻസ് ബിനാലെയുടെ ഭാഗമായി ബാലപ്രതിഭ ക്ലിന്റിന്റെ ചിത്രപ്രദർശനം മുഹമ്മദലി വെയർഹൗസ് മട്ടാഞ്ചേരി , കെ.വി.എ. ബ്രദേഴ്‌സ് സ്റ്റുഡന്റ്‌സ് ബിനാലെ പാർട്ണർ പ്രൊജക്ടുകൾ വേദി പ്രദർശനം ആസ്പിൻവാൾ ഹൗസ് മുസ്സിരിസ് വാർഫിന്റെ മുള മേൽക്കൂര ആസിയാബായി ട്രസ്റ്റ് ഹാൾ, മട്ടാഞ്ചേരി ബസാർ റോഡ് 'ഉമ്മിജാൻ' ഫോട്ടോ പ്രദർശനം ജ്യൂ ടൗൺ ഹെറിറ്റേജ് ആർട്‌സ് കോസ്‌മോളജി ടു കാർട്ടോഗ്രാഫി യുസുഫ് ആർട് ഗ്യാലറിയിൽ 'റീഡിംഗ് റൂം' കൊളാറ്ററൽ പ്രോജക്റ്റുകൾ
ഫോർട്ട് കൊച്ചി ബീച്ചിൽ രതിൻ ബർമൻ, മൻസൂർ അലി, പല്ലവി പോൾ എന്നിവർ ചേർന്നൊരുക്കിയ കൊളാറ്ററൽ പ്രൊജക്ട്.
ഫോർട്മാനർ ഹോട്ടലിലെ ആർട്ടറി ഗ്യാലറിയിൽ സി.എൻ. കരുണാകരന്റെ സൃഷ്ടികൾ പ്രദർശിപ്പിച്ചിരിക്കുന്നു.
ആർഡിഒ ഓഫീസിനോടനുബന്ധിച്ച് റോബർട്ട് ഡിസൂസയുടെ കൊളാറ്ററൽ.
ഇവയുൾപ്പെടെ 16 കൊളാറ്ററൽ പ്രൊജക്ടുകളാണ് ബിനാലെയോടനുബന്ധിച്ചുള്ളത്.
പ്രിൻസസ് സ്ട്രീറ്റിലെ റോസ് ബംഗ്ലാവ്, പെപ്പർ ഹൗസിനെതിർവശത്തെ ഗ്രീനിക്‌സ് വില്ലേജ്, മട്ടാഞ്ചേരി കോമ്പാറമുക്കിലെ മിൽഹാൾ കോമ്പൗണ്ട്, ബസാർ റോഡിൽ ബാക്‌യാർഡ് സിവിലൈസേഷൻ ഗ്യാലറി 951, ആർട് വില്ല, ഗ്യാലറി ഒഇഡി, ഡച്ച് പാലസ് എന്നിവടങ്ങളിലും ജ്യൂ ടൗണിലെ യൂസുഫ് ആർട് ഗ്യാലറി, യൂസുഫ് ബിൽഡിംഗ് എന്നിവിടങ്ങളിലെല്ലാം കൊളാറ്ററൽ പ്രോജക്ടുകളുണ്ട്.
പങ്കാളികളായ പ്രധാന കലാകാരന്മാർ
30 രാജ്യങ്ങളിൽനിന്നായി 93 കലാകാരന്മാർ ഇത്തവണ പങ്കെടുക്കുന്നുണ്ട്.
ഇതിൽ 14 പേർ മലയാളികളാണ്.
ഒന്നാം ബിനാലെയിൽ പങ്കെടുത്ത വത്സൻ കൂർമ കൊല്ലേരി മാത്രമാണ് ഇത്തവണ പങ്കാളിയാകുന്നത്.
അക്ബർ പദംസി ( ഇന്ത്യ ) അജി വി.എൻ ( ഇന്ത്യ ) അഡ്രിയാൻ പാത്‌സി അനീഷ് കപൂർ ( ഇന്ത്യ ) അരുൺ കെ.എസ് ( ഇന്ത്യ ) ആനി ലൈ ക്വൻ വാൻ ആൻഡ്രൂ ആനന്ദ വൂഗൽ ഇഖ്രാ തൻവീർ സി. ഉണ്ണിക്കൃഷ്ണൻ ( ഇന്ത്യ ) എൻ.എസ്. ഹർഷ ( ഇന്ത്യ ) കാദർ അത്തിയ കെ.ജി. സുബ്രമണ്യൻ ( ഇന്ത്യ ) കെ.എം. മധുസൂദനൻ ( ഇന്ത്യ ) കെ.എം. വാസുദേവൻ നമ്പൂതിരി ( ഇന്ത്യ ) കേറ്റി പാറ്റർസൺ ക്രിസ്ത്യൻ വാൽഡ്ഫോഗെൽ ക്വാൻ ഷെങ് ചീ ഖലീൽ റാബാ ഗീഡോ ഫാൻ ഡെർ വെർഫ് ഗുലാം മുഹമ്മദ് ഷെയ്ഖ് ( ഇന്ത്യ ) ചെൻ ചീ-ജെൻ ജനീൻ അന്തോണി ജിജി സ്കറിയ ( ഇന്ത്യ ) ജൂലിയൻ ഷാരിയേർ ഡാനിയേൽ ബോയ്ഡ് ഡേവിഡ് ഹോർവിത്സ് താരാ കെൽറ്റൺ തിയോ എഷെട്ടു ദയാനിതാ സിങ് ( ഇന്ത്യ ) നടരാജ് ശർമ്മ ( ഇന്ത്യ ) നയീം മുഹൈമെൻ നവീൻ തോമസ് ( ഇന്ത്യ ) നവ്ജോത് അൽത്താഫ് നിഖിൽ ചോപ്ര ( ഇന്ത്യ ) നേഹേ ചോക്സി പാർവ്വതി നായർ‍‍‍‍ ( ഇന്ത്യ ) പീറ്റർ റോസൽ പുനലൂർ രാജൻ ( ഇന്ത്യ ) പോർസ് റാവു പ്രശാന്ത് പാണ്ഡെ ( ഇന്ത്യ ) പ്രജക്ത പോട്‌നിസ് ഫിയോണ ഹാൾ ഫ്രാൻചെസ്കോ ക്ളെമൻതേ ബിജോയ് ജെയിൻ ( ഇന്ത്യ ) ബിജു ജോസ് ( ഇന്ത്യ ) ബെനീത പെർസിയാൽ ( ഇന്ത്യ ) ഭാർതി ഖേർ ( ഇന്ത്യ ) മനീഷ് ചായി മാർക്ക് ഫോർമനെക മാർക്ക് വോളിഞ്ചർ മാർട്ടിൻക്രീഡ് മിത്തു സെൻ ( ഇന്ത്യ ) മുഹ്ന്നദ് കാദർ മേരി വെലാർദി മൈക്കിൾ നജ്ജാർ മൈക്കിൾ സ്റീവൻസ്, വീസോസ് മൈക്കിൾ സ്റ്റീവൻസ്, വിസോസ് മോനാ ഹത്തും ( പാലസ്തീൻ ) യാങ് ഷെങ്ഷോങ് യോക്കോ ഓനോ ലാവണ്യാ മണി ( ഇന്ത്യ ) ലിൻഡി ലീ ലൊറോം ഗ്രാസ്സോ വിം ഡെൽവോയ് വില്യം കെൻട്രിഡ്ജ് വെൻഡലീൻ ഫാൻ ഓൾഡൻബോർഹ് ശാന്താമണി മുദ്ദയ്യ ( ഇന്ത്യ ) ഷാപൂർ പൊയാൻ (ഇറാൻ) ഷുമോൻ അഹ്മദ് ഷൂ ബിങ് സച്ചിൻ ജോർജ് സെബാസ്റ്റ്യൻ സഹെജ് റഹാൽ ( ഇന്ത്യ ) സാർനാഥ് ബാർജി സിസേൽ ടോലാസ് സുധീർ പട്‌വർധൻ ( ഇന്ത്യ ) സുനോജ്.
ഡി സുമാക്ഷി സിങ് ( ഇന്ത്യ ) സുരേന്ദ്രൻ നായർ ( ഇന്ത്യ ) സുശാന്ത് മണ്ഡൽ ( ഇന്ത്യ ) സുശാന്ത് മണ്ഡൽ ഹമ്റാ അബ്ബാസ് ഹാൻസ് ഓപ് ദ് ബീക്ക് ഹേമാ ഉപാധ്യായ് ഹോ ത്സു ന്യാൻ ഹോ റൂയ് ആൻ ഹ്യൂ ലോക്ക് റഖ്സ് മീഡിയാ കളക്ടീവ് ( ഇന്ത്യ ) റഫായേൽ ലൊസാൻ -ഹെമ്മർ റിവാനേ നൊയ്‌ൻ ഷ്വാണ്ടർ റ്യോട്ടാ കുവാക്കുബോ പെപ്പർ ഹൗസ് റെസിഡൻസി പ്രോഗ്രാം
കലാകാരന്മാർ ഒരിടത്തു താമസിച്ച് ഗവേഷണ നിരീക്ഷണങ്ങൾ നടത്തിയ കലാസൃഷ്ടികൾക്കു രൂപംകൊടുക്കുന്ന രീതിയാണ് ആർട് റെസിഡൻസി.
ബിനാലെയുടെ ആദ്യ പതിപ്പിനുശേഷം ബിനാലെ ഫൗണ്ടേഷന്റെ നേതൃത്വത്തിൽ നാല് ജർമൻ കലാകാരന്മാരും കേരളത്തിലുള്ള 12 കലാകാരന്മാരുമാണ് പെപ്പർ ഹൗസിൽ താമസിച്ച് കലാപ്രവർത്തനം നടത്തിയത്.
സ്വിസ് കൾച്ചറൽ ഓർഗനൈസേഷനായ പ്രോഹെൽ വെറ്റ്ഷ്യയുടേയും ഗോയ്‌ഥേ ഇൻസ്റ്റിറ്റിയൂട്ടിന്റെ ഭാഗമായ ബാംഗ്ലൂർ റസിഡൻസിയുടെയും ധനസഹായവും സഹകരണവും ഈ പരിപാടിക്ക് ലഭിച്ചിരുന്നു.
മലയാളി കലാകാരന്മാർക്ക് ബിനാലെ ഫൗണ്ടേഷനാണ് സഹായം നൽകിയത്.
മണ്ഡേല ഹാളിലായിരുന്നു ഈ പ്രദർശനം.
ലിയോൺ - എണ്ണച്ചായ ചിത്രം അന ബൊൻഹോഫ് (ജർമനി) - ഫോട്ടോഗ്രാഫുകൾ ആമി ആത്മജ - എണ്ണച്ചായ ചിത്രം സബിൻ ഹോർണിക് (ജർമനി) - സിൽക്ക് തുണിയിൽ പ്രത്യേകം പതിപ്പിച്ച വലിയ ഫോട്ടോഗ്രാഫുകളുടെ വിന്യാസം ഇ.
ജി. ചിത്ര - ഗർഭിണിയും കൈകളിൽ ബോക്‌സിംഗ് ഗ്ലൗസുകളും ധരിച്ച നഗ്നയായ സ്ത്രീയുടെ ശിൽപം ഡാനിയൽ കോണൽ (ജർമനി) കാർത്തിക് അവന്തിക കാതറിൻ വാൽ (ജർമനി) ആൻഡ്രേ ലൂസൻ (ജർമനി) ആർട്ടിസ്റ്റ് സിനിമ
നൂറ് ദിനം നീളുന്ന ചലച്ചിത്രമേളയും ഈ ബിനലെയോടൊപ്പം സംഘടിപ്പിച്ചിരുന്നു.
ക്യുറേറ്റർമാരിൽ അമർ കൻവർ , ആശിഷ് രാജാധ്യക്ഷ , അമൃത് ഗംഗാർ , ബീന പോൾ , സി.എസ്. വെങ്കിടേശ്വരൻ , റാഷ സാൾട്ടി , അമോൽ പലേക്കർ , മനോജ് നായർ, ഫൈസൽ ഖാൻ, ടാഷ ജിൻവാല, മധുശ്രീ ദത്ത എന്നിവർ ഉൾപ്പെടുന്നു.
സ്റ്റുഡന്റ്‌സ് ബിനാലെ
എഫ്.ഐ.എ.ഇ (Foundationfor International Arts Education), എഫ്.ഐ.സി.എ(Foundation for Indian Contemporary Art) എന്നിവയുടെ സഹകരണത്തോടെ ഭാരതത്തിലും പുറത്തുമുള്ള 36 കലാപഠന സ്ഥാപനങ്ങളിൽ നിന്നുള്ള 120 വിദ്യാർഥികളാണ് സ്റ്റുഡന്റ്‌സ് ബിനാലെയിലെ പങ്കാളികൾ.
ചിൽഡ്രൻസ് ബിനാലെ
കുട്ടികളിലെ ചിത്രരചനാ പാടവത്തെ പരിപോഷിപ്പിക്കുക എന്ന ലക്ഷ്യത്തോടെയാണ് കൊച്ചി ബിനാലെ ഫൗണ്ടേഷൻ കുട്ടികളുടെ ബിനാലെ സംഘടിപ്പിച്ചിരുന്നത്.
അന്തരിച്ച എഡ്മണ്ട് തോമസ് ക്ലിന്റിന്റെ 60 ചിത്രങ്ങൾ ബിനാലെയുടെ ഭാഗമായി പ്രദർശിപ്പിച്ചിരുന്നു.
ആദ്യ ഘട്ടത്തിൽ സാമ്പത്തിക പ്രതിസന്ധിയെത്തുടർന്ന് ഓൺലൈൻ വഴി ബിനാലെ ഫൗണ്ടേഷൻ ജനകീയ ധനസമാഹരണം നടത്തിയിരുന്നു.
കൊറിയ കീഴടക്കാനുള്ള ജപ്പാന്റെ ശ്രമങ്ങൾ (1592-98)
രണ്ട് പ്രാവശ്യമാണ് 1592-98 കാലത്താണ് കൊറിയ കീഴടക്കാനുള്ള ജപ്പാന്റെ ശ്രമങ്ങൾ നടന്നത്.
1592-ൽ ആക്രമണം നടത്തിയെങ്കിലും 1596-ൽ യുദ്ധത്തിന് വിരാമം നൽകുന്ന കരാറുണ്ടാക്കപ്പെട്ടു.
1597-ൽ അടുത്ത ആക്രമണം നടത്തി.
1598-ൽ ജപ്പാന്റെ സൈന്യം പിൻവാങ്ങിയതോടെ യുദ്ധം അവസാനിച്ചു.
തീരപ്രദേശങ്ങളിൽ നടന്ന യുദ്ധത്തിന് പുരോഗതിയുണ്ടാകാത്ത സാഹചര്യത്തിലാണ് കൊറിയൻ ഉപദ്വീപിൽ നിന്ന് ജപ്പാന്റെ സൈന്യം പിൻവാങ്ങിയത്.
ടോയോടോമി ഹിഡെയോഷിയാണ് ആക്രമണങ്ങൾ നടത്താൻ ഉത്തരവിട്ടത്.
കൊറിയയും ചൈനയും കീഴടക്കുക എന്നതായിരുന്നു ടോയോടോമി ഹിഡെയോഷിയുടെ ലക്ഷ്യം.
പെട്ടെന്നുതന്നെ കൊറിയൻ ഉപദ്വീപിന്റെ വലിയ ഭാഗങ്ങൾ കീഴടക്കുന്നതിൽ ജപ്പാന്റെ സൈന്യം വിജയിച്ചു.
പക്ഷേ മിംഗ് രാജവംശം സൈനികവും അല്ലാത്തതുമായ സഹായങ്ങൾ നൽകാൻ ആരംഭിച്ചത് യുദ്ധത്തിന്റെ ഗതി തിരിച്ചുവിട്ടു.
ജോസിയോൺ നാവികസേന ജപ്പാന്റെ കപ്പലുകളെ ആക്രമിച്ച് സാമാനങ്ങൾ കൊണ്ടുവരുന്നത് തടഞ്ഞതും ഒരു പ്രശ്നമായിരുന്നു.
ഈ പ്രശ്നങ്ങ‌ൾ കാരണം ജപ്പാന്റെ സേന പ്യോങ്യാങ്ങിൽ നിന്നും വടക്കൻ പ്രദേശങ്ങളിൽ നിന്നും തെക്കോട്ട് പിൻവാങ്ങി.
ജപ്പാൻ ഹാൻസിയോങ് പ്രദേശം അധിനിവേശത്തിൻ കീഴിൽതന്നെ വച്ചു.
ഇന്നത്തെ സോൾ നഗരമാണ് ഈ പ്രദേശം.
ജോസിയോൺ സിവിലിയൻ മിലിഷ്യകൾ നടത്തിയ ഗറില്ല ആക്രമണവും സാമാനങ്ങൾ ലഭിക്കുവാനു‌ള്ള ബുദ്ധിമുട്ട് രണ്ട് വശങ്ങളെയും അലട്ടിയതും മറ്റ് കാരണങ്ങളായിരുന്നു.
ജപ്പാന്റെ സൈന്യമോ മിംഗ് സൈന്യമോ കൂടുതൽ പ്രദേശങ്ങൾ പിടിച്ചെടുക്കുന്നതിൽ വിജയിച്ചില്ല.